José Manuel Prieto: "Cal començar a traslladar tots els serveis que estan contemplats a l'espai sociosanitari de Roís de Corella"
28 febrer 2024

## José Manuel Prieto: "Cal començar a traslladar tots els serveis que estan contemplats a l'espai sociosanitari de Roís de Corella"28 febrer 2024Última actualització: 28 febrer 2024

![](../gestion/img/059038bbb65363a86c562abd15e7928d2a85b9a1a5763e3b79193bd4b1daf34b.jpg)  
  

L'**alcalde de Gandia, José Manuel Prieto**, ha valorat l'anunci realitzat aquesta vesprada per part de la Conselleria de Sanitat sobre l'**inici de l'activitat dijous que ve a l'espai sociosanitari Roís de Corella**.  
  
La primera autoritat municipal ha valorat positivament que s'inicie el procés d'obertura progressiva del centre. _"Al seu dia ja vaig dir que no podia ser que es tardara més a estrenar l'edifici que a construir-lo"_. _"Hem de celebrar que, poc a poc, podrem anar descongestionant el Centre de Salut de Beniopa que, ara mateix, és una de les nostres prioritats"_.

_"Cal començar a traslladar les especialitats, les urgències i tots els serveis que estan contemplats a l'espai sociosanitari de Roís de Corella"_, ha declarat l'alcalde. Prieto ha destacat l'**obertura de la nova plaça pública**, que serà de manteniment immediat per l'Ajuntament de Gandia per evitar-ne el deteriorament.

  
_"Creiem que és una bona notícia fruit de les gestions que hem realitzat tots aquests mesos amb la Conselleria de Sanitat perquè el trasllat fos el més ràpid possible"_, ha finalitzat Prieto.